Prior de Montargis, etc. [... Testes recepti super rasuris librorum. Item Francho, supprior Karitatis, interrogatus, dicit quod quondam caternus de quodam libro Karitatis, qui dicitur liber Orosii, in quo continebatur nota Sancti G[offridi], abscisus fuit, sed nescit a quo vel a quibus, sed credit quod ideo abscisus fuit, quia continebatur in eo quomodo beatus G. fundator loci Karitatensis monachus fuit Cluniacensis ; loquebatur etiam quomodo locus ille datus fuerat sancto G. ; dicit etiam quia rescriptum cujusdam privilegii erat apud Karitatem, in quo continebatur confirmatio ecclesie Karitatis facta ecclesie Cluniacensi, et rescriptum illud abrasum fuit, sed nescit a quo. De rasura omnimodis in canone misse, nichil scit nisi de auditu. De rasura professionis, dicit quod sepius vidit eam scriptam in libris Karitatensibus, et postea locus ubi scripta fuerit, sed nescit a quo abrasa fuerit, sed scit quod in ea continebantur hec verba : Sunt in monasterio Clun. ...]